Núm.

119
 17 de novembre del 2021
 14/44
 Article 18.

Dret d’accés de la persona interessada
1.

La persona interessada té dret a obtenir del responsable del tractament, en el termini fixat per l’apartat 
3 de l’article 15, confirmació de si s’estan tractant dades personals que l’afecten, i si és així, té dret a accedir 
a aquestes dades i a la informació i les accions següents:
 a) Les finalitats del tractament.

b) Les categories de dades personals de què es tracta.

c) Els destinataris o les categories de destinataris als quals s’han comunicat o es comunicaran les dades 
personals, en particular en cas de transferència internacional.

d) El termini previst de conservació de les dades personals; si això no és possible, els criteris utilitzats 
per a determinar aquest termini.

e) El dret a sol·licitar al responsable del tractament l’accés a les seves dades personals, a rectificar-les 
o a suprimir-les, a limitar-ne el tractament o a oposar-s’hi, així com el dret a la portabilitat de les dades.
f) El dret a presentar una reclamació davant l’autoritat de control.

g) Quan les dades personals no s’han obtingut de la persona interessada, qualsevol informació disponi-
ble sobre el seu origen.

h) L’existència de decisions automatitzades, inclosa l’elaboració de perfils; s’ha de facilitar a la persona 
interessada, com a mínim en aquests casos, informació significativa sobre la lògica aplicada, així com la 
importància i les conseqüències previstes d’aquest tractament per a la pròpia persona.

2.

En cas de transferència internacional de dades, la persona interessada té dret a ser informada de les 
garanties adequades relatives a la transferència.

3.

El responsable del tractament ha de facilitar una còpia de les dades personals objecte de tractament.

Per qualsevol altra còpia que sol·liciti la persona interessada, el responsable té dret a percebre un cànon 
raonable basat en els costos administratius.
Quan la persona interessada presenti la sol·licitud per mitjans 
electrònics, i tret que aquest sol·liciti que es faci d’una altra manera, la informació s’ha de facilitar en un 
format electrònic d’ús comú.

4.

El dret d’obtenir còpia esmentat a l’apartat 3 no pot afectar negativament els drets i les llibertats de tercers.

Article 19.

Dret de rectificació
1.

La persona interessada té dret a obtenir del responsable del tractament la rectificació de les dades per-
sonals inexactes que l’afecten, sense dilació indeguda.

La correcció efectiva de les dades s’ha de comunicar 
a la persona interessada en el termini fixat per l’apartat 3 de l’article 15.

2.

Tenint en compte les finalitats del tractament, la persona interessada té dret a que es completin les 
dades personals incompletes, fins i tot mitjançant una declaració addicional.

3.

La persona interessada ha d’indicar en la seva sol·licitud a quines dades es refereix i quina correcció s’hi 
ha de fer.
I ha d’adjuntar a la sol·licitud, quan sigui necessari, la documentació justificativa de la inexactitud 
o del caràcter incomplet de les dades objecte de tractament.

4.

El responsable del tractament ha de comunicar a cadascun dels destinataris als quals s’han comunicat les 
dades personals qualsevol rectificació d’aquestes, tret que sigui impossible o requereixi un esforç despro-
porcionat.

Si la persona interessada ho sol·licita, el responsable l’ha d’informar sobre aquests destinataris.

Article 20.

Dret de supressió (“dret a l’oblit”)
1.

La persona interessada té dret a obtenir del responsable del tractament, sense dilació indeguda, en el 
termini fixat per l’apartat 3 de l’article 15, la supressió de les dades personals que l’afecten.

El responsable 
les ha de suprimir quan concorre alguna de les circumstàncies següents:
 l
a
r
e
n
e
G
l
l
e
s
n
o
C